ඒ තත්පරේට මගේ පුතා අවසන් ගමන් ගියා’ යැයි කියමින් පසුගිය 14 දා වැලි පටවාගත් ට්‍රැක්ටරයකට යටවී මියගිය දරුවාගේ මව හඬා වැළපුණාය.මෙසේ මියගොස් ඇත්තේ බිබිල රදලියද්ද ඉඟිනියංගොඩ පදිංචිව සිටි ඩී. එම්. අශාන් ඉමේෂ් ඒෂාන් දිසානායක (2 1/2) පුංචි පුතාය.අශාන් පුංචි පුතු අවසන් ගමන් ගියේ මව්පිය යුවළකට හුරතල් දඟකාරයකු පමණක් නොව තවත් පුංචි පුතෙකුට ආදරණීය සොහොයුරෙකු අහිමි කරමිනි.අහිමි වූ දරු සෙනෙහස දරාගත නොහැකිව වැළපෙන අශාන් පුතුගේ මව ඩී. එම්. සුමනාවතී (35) මහත්මිය,”මගේ පුතා වාහනවලට හරිම ආසයි.